
PATVIRTINTA
Biržų rajono savivaldybės tarybos
20     m.                        	d.
sprendimu Nr. 



BIRŽŲ MIESTO GATVIŲ SU ŽVYRO DANGA ASFALTAVIMO PRIORITETINĖS EILĖS SUDARYMO TVARKOS APRAŠAS


I SKYRIUS
BENDROSIOS NUOSTATOS

[bookmark: _Hlk26257143][bookmark: _Hlk26257967]1. Biržų miesto gatvių su žvyro danga asfaltavimo prioritetinės eilės sudarymo tvarkos aprašas (toliau – Aprašas) nustato Biržų miesto žvyruotų gatvių (ar jų ruožų) atrankos asfaltavimo darbams prioritetinės eilės (toliau – Prioritetinė eilė) sudarymo principus, reikalingų duomenų vertinimą, vertinimo kriterijų ir jų reikšmių nustatymą. 
2. Aprašas sudarytas vadovaujantis Lietuvos Respublikos vietos savivaldos įstatymo                16 straipsnio 2 dalies 26 punktu.
3. Vadovaujantis šiuo Aprašu sudaryta Prioritetinė eilė užtikrins Biržų miesto gatvių atrankos asfaltavimui skaidrumą, sudarys aiškius asfaltuotinų ruožų atrankos kriterijus, leis efektyviai, racionaliai naudoti valstybės bei savivaldybės lėšas, skirtas gatvių su žvyro danga asfaltavimui. 

II SKYRIUS
KRITERIJŲ NUSTATYMAS IR VERTINIMAS

4. Sudarant į Prioritetinę eilę įtraukiamų gatvių sąrašą remiamasi Biržų rajono savivaldybės tarybos 2018 m. gruodžio 20 d sprendimu Nr. T-249 „Dėl Biržų rajono savivaldybės vietinės reikšmės viešųjų kelių (gatvių) sąrašų patvirtinimo“ patvirtintu Biržų miesto vietinės reikšmės viešųjų kelių (gatvių) sąrašu (3 priedas), atsižvelgiama į Biržų rajono savivaldybės mero 2021 m. balandžio 12 d. potvarkiu Nr. M-21 „Dėl darbo grupės sudarymo“ sudarytos Darbo grupės Biržų miesto ir rajono gatvių su žvyro danga asfaltavimo prioritetinės eilės sudarymo / koregavimo klausimams spręsti pasiūlymus.
5. Visos į sąrašą įtrauktos gatvės įvertinamos pagal 14 kriterijų, kurie suskirstyti į               5 grupes (A, B, C, D, E) pagal kriterijų panašumą, ir į grupes pagal kriterijų svarbą (įvertinant juos balais). Kiekvieno kriterijaus reikšmių apimtis padalinama į rėžius taip, kad proporcingai pasiskirstytų maksimalus galimas surinkti balų skaičius. Kriterijų reikšmių apimties padalinimas ir įvertinimas balais pateiktas Kriterijų duomenų lentelėje (priedas Nr. 1) ir Biržų miesto suskirstymo kvartalais schemoje (priedas Nr. 2). 

III SKYRIUS
DUOMENŲ IR ĮVERČIŲ PATEIKIMAS
	
6. Kiekvienai kriterijų grupei sudaroma atskira lentelė, kurioje pateikiamos kriterijų reikšmės ir įvertinimai balais visoms gatvėms. Gatvės lentelėje išdėstomos pagal surinktus balus mažėjančia tvarka. 
7. [bookmark: _Hlk26448635]Kriterijų grupės lentelės forma ir balų apskaičiavimo tvarka pateikta priede Nr. 3.
8. [bookmark: _Hlk21011157]Pagal A, B, C, D ir E kriterijus surinkti balai susumuojami, ir pagal surinkus balus, mažėjančia tvarka, gatvės įtraukiamos į Prioritetinę eilę. 
9. Prioritetinės eilės lentelės forma ir balų apskaičiavimo tvarka pateikta priede Nr. 4.

IV SKYRIUS
NAUDOJIMASIS PRIORITETINE EILE

10. [bookmark: _Hlk25767090]Atrenkant projektus asfaltavimo darbams, aukščiausiai eilėje esanti gatvė be papildomos atrankos įvertinama ar atitinka projekto įvykdymui keliamus reikalavimus ir inicijuojami projekto vykdymo darbai. Jei aukščiausiai eilėje esančios gatvės asfaltavimo darbų dėl objektyvių priežasčių negalima vykdyti, inicijuojami žemiau eilėje esančių gatvių projektų vykdymo darbai. 
11. [bookmark: _Hlk26257914]Rengiant Biržų rajono savivaldybės vietinės reikšmės kelių ir gatvių priežiūros ir plėtros trimetę programą būtina atsižvelgti į Prioritetinę eilę.

V SKYRIUS
BAIGIAMOSIOS NUOSTATOS

12. Prioritetinę eilę, vadovaudamasis šiuo Aprašu, sudaro Biržų rajono savivaldybės administracijos Statybos ir infrastruktūros skyrius.
13. Prioritetinė eilė tvirtinama Biržų rajono savivaldybės Tarybos sprendimu. Patvirtinta Prioritetinė eilė skelbiama Savivaldybės interneto tinklalapyje www.birzai.lt.
14. Prioritetinė eilė keičiama pagal poreikį Biržų rajono savivaldybės Tarybos sprendimu. 

